CELEX: 32015D2396
Language: lt
Date: 1449705600000
Title: 2015 m. gruodžio 10 d. Tarybos įgyvendinimo sprendimas (ES) 2015/2396, kuriuo iš dalies keičiamas Įgyvendinimo spendimas 2009/1008/ES leisti Latvijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio

18.12.2015   
            
            
               LT
            
            
               Europos Sąjungos oficialusis leidinys
            
            
               L 332/142
            
         TARYBOS ĮGYVENDINIMO SPRENDIMAS (ES) 2015/2396
   2015 m. gruodžio 10 d.
   kuriuo iš dalies keičiamas Įgyvendinimo spendimas 2009/1008/ES leisti Latvijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 291 straipsnio 2 dalį,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnio 1 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               laišku, kurį Komisija užregistravo 2015 m. kovo 30 d., Latvijos Respublika paprašė leisti toliau taikyti priemonę, kuria nukrypstama nuo Direktyvos 2006/112/EB 193 straipsnio, kuriuo nustatomas asmuo, kuriam tenka prievolė mokesčių institucijoms sumokėti pridėtinės vertės mokestį (toliau – PVM);
            
         
               (2)
            
            
               remdamasi Direktyvos 2006/112/EB 395 straipsnio 2 dalimi, Komisija 2015 m. gegužės 18 d. laišku pranešė kitoms valstybėms narėms apie Latvijos prašymą. 2015 m. gegužės 20 d. laišku Komisija pranešė Latvijai, kad turi visą prašymui įvertinti būtiną informaciją;
            
         
               (3)
            
            
               Tarybos sprendimu 2006/42/EB (2) Latvijai leista nustatyti, kad tiekiant medieną prievolė mokėti PVM tenka pirkėjui;
            
         
               (4)
            
            
               nukrypti leidžiančios priemonės taikymo laikotarpis buvo pratęstas du kartus – Tarybos įgyvendinimo sprendimais 2009/1008/ES (3) ir 2013/55/ES (4);
            
         
               (5)
            
            
               iš Latvijos mokesčių institucijų atliktų tyrimų ir mechanizmo taikymo analizės paaiškėjo, kad nukrypti leidžianti priemonė yra veiksminga;
            
         
               (6)
            
            
               Komisija supranta, kad nukrypti leidžiančios priemonės taikymą pateisinusi teisinė ir faktinė padėtis tebėra nepakitusi. Todėl reikėtų leisti Latvijai ribotą laikotarpį toliau taikyti priemonę;
            
         
               (7)
            
            
               kai Latvija mano, kad reikia toliau taikyti nukrypti leidžiančią priemonę po 2018 m., ji ne vėliau kaip 2018 m. kovo 31 d. turėtų Komisijai pateikti vertinimo ataskaitą ir prašymą dėl tolesnio taikymo, kad Komisija turėtų pakankamai laiko išnagrinėti prašymą;
            
         
               (8)
            
            
               nukrypti leidžianti priemonė neturės neigiamo poveikio Sąjungos nuosaviems ištekliams, kuriuos sudaro surenkamas PVM;
            
         
               (9)
            
            
               todėl Įgyvendinimo sprendimas 2009/1008/ES turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2009/1008/ES 2 ir 2a straipsniai pakeičiami taip:
   
      „2 straipsnis
      Šis sprendimas taikomas iki 2018 m. gruodžio 31 d.
      Bet koks prašymas leisti toliau taikyti šiame sprendime numatytą priemonę pateikiamas Komisijai ne vėliau kaip 2018 m. kovo 31 d. kartu su ataskaita dėl tos priemonės taikymo.“
   
   2 straipsnis
   Šis sprendimas skirtas Latvijos Respublikai.
   
      Priimta Briuselyje 2015 m. gruodžio 10 d.
      
         
            Tarybos vardu
         
         
            Pirmininkas
         
         F. BAUSCH
      
   
   
      (1)  OL L 347, 2006 12 11, p. 1.
   
      (2)  2006 m. sausio 24 d. Tarybos sprendimas 2006/42/EB, leidžiantis Latvijai pratęsti priemonės, nukrypstančios nuo šeštosios Tarybos direktyvos 77/388/EEB dėl valstybių narių įstatymų, susijusių su apyvartos mokesčiais, suderinimo 21 straipsnio, taikymą (OL L 25, 2006 1 28, p. 31).
   
      (3)  2009 m. gruodžio 7 d. Tarybos įgyvendinimo sprendimas 2009/1008/ES leisti Latvijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio (OL L 347, 2009 12 24, p. 30).
   
      (4)  2013 m. sausio 22 d. Tarybos įgyvendinimo sprendimas 2013/55/ES, kuriuo iš dalies keičiamas Įgyvendinimo sprendimas 2009/1008/ES leisti Latvijos Respublikai toliau taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 193 straipsnio (OL L 22, 2013 1 25, p. 16).